22.11.2022
EL
Επίσημη Εφημερίδα της Ευρωπαϊκής Ένωσης
L 302/7
2.19.
«Λειτουργία φόρτισης 4»: η λειτουργία φόρτισης όπως ορίζεται στο πρότυπο IEC 61851-1 σημείο 6.2.4, όπου το όχημα συνδέεται με EVSE που παρέχει ισχύ συνεχούς ρεύματος στο όχημα (με φορτιστή εκτός του οχήματος) με επικοινωνία μεταξύ του οχήματος και του σταθμού φόρτισης (μέσω γραμμών σήματος/χειρισμού και/ή μέσω ενσύρματων γραμμών δικτύου)
2.20.
«Θύρα σήματος/ελέγχου»: θύρα που προορίζεται για τη διασύνδεση κατασκευαστικών στοιχείων ενός ΗΣΥ ή μεταξύ ΗΣΥ και τοπικού ΒΕ (βοηθητικός εξοπλισμός) και χρησιμοποιείται σύμφωνα με τις σχετικές λειτουργικές προδιαγραφές (π.χ. για το μέγιστο μήκος του καλωδίου που συνδέεται με αυτήν).
Ορισμένα παραδείγματα είναι ενδεικτικά οι θύρες RS-232, ενιαίου σειριακού διαύλου (USB), διασύνδεσης πολυμέσων υψηλής ευκρίνειας (HDMI), προτύπου IEEE 1394 («Fire Wire»).
Για όχημα σε λειτουργία φόρτισης, αυτό περιλαμβάνει το σήμα οδηγού ελέγχου, την τεχνολογία PLC που χρησιμοποιείται στη γραμμή σήματος του οδηγού ελέγχου και το CAN.
2.21.
«Θύρα ασύρματου δικτύου»: θύρα για τη σύνδεση μεταβίβασης φωνής, δεδομένων και σηματοδότησης με σκοπό τη διασύνδεση ευρέως διασκορπισμένων συστημάτων μέσω άμεσης σύνδεσης με δίκτυο επικοινωνιών ενός χρήστη ή πολλών χρηστών.
Ορισμένα παραδείγματα τέτοιων δικτύων είναι τα CATV, PSTN, ISDN, xDSL, LAN και άλλα παρόμοια δίκτυα.
Οι εν λόγω θύρες μπορούν να υποστηρίζουν θωρακισμένα ή μη θωρακισμένα καλώδια και μπορούν επίσης να μεταφέρουν εναλλασσόμενο ή συνεχές ρεύμα όταν αυτό αποτελεί αναπόσπαστο μέρος των προδιαγραφών των τηλεπικοινωνιών .
2.22.
«Ασύμμετρο τεχνητό δίκτυο (ΑΤΔ)»: δίκτυο που χρησιμοποιείται για τη μέτρηση (ή έγχυση) ασύμμετρων (κοινή λειτουργία) τάσεων σε μη θωρακισμένες γραμμές συμμετρικού σήματος (π.χ. τηλεπικοινωνιών), με παράλληλη απόρριψη του συμμετρικού σήματος (διαφορική λειτουργία).
Το δίκτυο αυτό παρεμβάλλεται στις γραμμές επι­ κοινωνίας/σήματος του οχήματος κατά τη λειτουργία φόρτισης για την παροχή ειδικής σύνθετης αντίστασης φορτίου και/ή απόζευξης (π.χ. μεταξύ γραμμών επικοινωνίας/σήματος και δικτύου ηλεκτρικής ενέργειας).
Το ΑΤΔ χρησιμοποιείται επίσης στον παρόντα κανονισμό για συμμετρικές γραμμές.
2.23.
«Τεχνητό δίκτυο φόρτισης συνεχούς ρεύματος (ΤΔ φόρτισης ΣΡ)»: δίκτυο που παρεμβάλλεται στον αγωγό συνεχούς ρεύματος υψηλής τάσης του οχήματος κατά τη λειτουργία φόρτισης υψηλής τάσης, το οποίο παρέχει, σε δεδομένη περιοχή συχνοτήτων, καθορισμένη σύνθετη αντίσταση φορτίου και το οποίο μπορεί να απομονώσει το όχημα από τον σταθμό φόρτισης συνεχούς ρεύματος υψηλής τάσης στην εν λόγω περιοχή συχνοτήτων.
2.24.
«Τεχνητό τροφοδοτικό δίκτυο (ΤΤΔ)»: παρέχει καθορισμένη σύνθετη αντίσταση στο ΗΣΥ σε ραδιοσυχνότητες , συνδέει την τάση διαταραχής με τον δέκτη μέτρησης και αποσυνδέει το κύκλωμα δοκιμής από το δίκτυο παροχής ρεύματος.
Υπάρχουν δύο βασικοί τύποι ΤΤΔ, το δίκτυο τύπου V (V-ΤΤΔ) που συνδέει τις ασύμμετρες τάσεις και το δίκτυο δέλτα που συνδέει τις συμμετρικές και τις ασύμμετρες τάσεις χωριστά.
Οι όροι «δίκτυο σταθεροποίησης σύνθετης αντίστασης γραμμής» (LISN) και V-ΤΤΔ χρησιμοποιούνται χωρίς διάκριση.
Δίκτυο που παρεμβάλλεται στο δίκτυο παροχής ρεύματος του οχήματος σε κατάσταση φόρτισης, το οποίο παρέχει, σε συγκεκριμένη περιοχή συχνοτήτων, καθορισμένη σύνθετη αντίσταση φορτίου και το οποίο απομονώνει το όχημα από το δίκτυο παροχής ρεύματος στην εν λόγω περιοχή συχνοτήτων.
2.25.
«Εξωτερικός χώρος δοκιμών (OTS)»: χώρος μετρήσεων παρόμοιος με ανοικτό χώρο δοκιμών όπως ορίζεται στο CISPR 16, ωστόσο δεν απαιτείται επίπεδο γείωσης και υπάρχουν αλλαγές στις διαστάσεις.
3.
Αίτηση για έγκριση
3.1.
Έγκριση τύπου οχήματος
3.1.1.
Η αίτηση για έγκριση τύπου οχήματος όσον αφορά την ηλεκτρομαγνητική του συμβατότητα, υποβάλλεται από τον κατασκευαστή του οχήματος.
3.1.2.
Υπόδειγμα του εγγράφου πληροφοριών περιλαμβάνεται στο παράρτημα 2Α.
3.1.3.
Ο κατασκευαστής οχήματος καταρτίζει ένα πρόγραμμα που περιγράφει όλα τα σχετικά ηλεκτρικά/ηλεκτρονικά συστήματα οχήματος ή ΗΣΥ, τους τύπους αμαξώματος, τις διακυμάνσεις στο υλικό αμαξώματος, τις γενικές διατάξεις καλωδίωσης, τις διακυμάνσεις κινητήρα, τις παραλλαγές οδήγησης στα αριστερά/δεξιά και τις παραλ­ λαγές μεταξονίου.
Τα σχετικά ηλεκτρικά/ηλεκτρονικά συστήματα οχήματος ή ΗΣΥ είναι αυτά που μπορούν να εκπέμπουν σημαντική ακτινοβολία ευρείας ή στενής ζώνης και/ή αυτά που συμμετέχουν σε λειτουργίες του οχήματος σχετικές με την ατρωσία (βλ. σημείο 2.12) και αυτά που παρέχουν συστήματα ζεύξης για τη φόρτιση του REESS.
3.1.4.
Ένα όχημα αντιπροσωπευτικό του τύπου που πρόκειται να εγκριθεί επιλέγεται από αυτό το πρόγραμμα με αμοιβαία συμφωνία μεταξύ του κατασκευαστή και της αρχής έγκρισης τύπου.
Η επιλογή οχήματος βασίζεται στα ηλεκτρικά/ηλεκτρονικά συστήματα που παρέχονται από τον κατασκευαστή.
Ένα ή περισσότερα οχήματα μπορούν να επιλεγούν από αυτό το πρόγραμμα εάν θεωρηθεί με αμοιβαία συμφωνία μεταξύ του κατασκευαστή και της αρχής έγκρισης τύπου ότι περιλαμβάνονται διαφορετικά ηλεκτρικά/ηλεκτρονικά συστήματα που είναι πιθανόν να έχουν σημαντικό αντίκτυπο στην ηλεκτρομαγνητική συμβατότητα του οχήματος σε σύγκριση με το πρώτο αντιπροσωπευτικό όχημα.